OpenLLM-France/wikimedia huggingface dataset:
# Myrtle Grove (Florida)

Myrtle Grove és una concentració de població designada pel cens dels Estats Units a l'estat de Florida. Segons el cens del 2000 tenia 17.211 habitants.

## Demografia

Segons el cens del 2000, Myrtle Grove tenia 17.211 habitants, 6.196 habitatges, i 4.126 famílies. La densitat de població era de 1.006,8 habitants/km².
Dels 6.196 habitatges en un 30,3% hi vivien nens de menys de 18 anys, en un 49,3% hi vivien parelles casades, en un 13,5% dones solteres, i en un 33,4% no eren unitats familiars. En el 26,8% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,96.
Per edats la població es repartia de la següent manera: un 22,2% tenia menys de 18 anys, un 15,9% entre 18 i 24, un 29,5% entre 25 i 44, un 19% de 45 a 60 i un 13,3% 65 anys o més.
L'edat mediana era de 32 anys. Per cada 100 dones de 18 o més anys hi havia 103,2 homes.
La renda mediana per habitatge era de 33.601 $ i la renda mediana per família de 39.646 $. Els homes tenien una renda mediana de 26.737 $ mentre que les dones 21.689 $. La renda per capita de la població era de 18.268 $. Entorn de l'11,7% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Myrtle Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Myrtle Grove». American Fact Finder. Oficina del Cens dels Estats Units, 12-01-2010.
# Paràlisi periòdica hiperkalèmica

La paràlisi periòdica hiperkalèmica és una rara malaltia d'origen genètic i transmissió autosòmica dominant que es caracteritza per episodis repetitius de debilitat o paràlisi muscular que afecten sobretot a les extremitats, associada a nivells elevats de potassi en sang. És causada per una mutació al gen SCA4A situat al cromosoma 17 que afecta els canals del sodi presents en les membranes cel·lulars, per la qual cosa s'inclou dins del grup de malalties conegudes com a canalopaties.

## Freqüència

És una malaltia rara, s'estima que la prevalença és d'1 cas per cada 200.000 persones.

## Símptomes

Els primers símptomes apareixen durant la infància i es manifesten com a episodis de paràlisi de durada, gravetat i freqüència variables que duren de mitjana entre una i dues hores. Sovint tenen lloc al matí després d'aixecar o al descansar després d'un esforç muscular important. De vegades es desencadenen pel fred, situacions estressants o alguns fàrmacs, com els corticoides. Si es determinen les concentracions de potassi en sang durant la paràlisi, aquestes són elevades. Generalment hi ha tendència a la millora espontània i disminució del nombre d'episodis a partir de l'edat mitjana de la vida.

## Tractament

Per evitar l'aparició de la paràlisi, es recomana realitzar menjars freqüents amb ingesta abundant en hidrats de carboni, evitar el consum excessiu d'aliments rics en potassi i realitzar exercici amb moderació.

## Vegeu també

* Adinàmia

## Referències

* ↑ B. Narberhaus, B. Cormand, E. Conca-Lleó, M. Ribasés, J. Monells: Paràlisi periòdica hipercaliémica: presentació d'una família espanyola amb la mutació p.Thr704Met al gen SCN4A. Nefrologia 2008; 23 (7): 437-435. Consultat el 11 juny 2012
* 1 2 Savine Vicart: Paràlisi periòdica hipercaliémica. Orphanet, octubre 2011. Consultat l'11 de juny de Frank Lehmann-Horn, MD, Karin Jurkat-Rott, MD, Reinhardt Rudel PhD: Periodic Paralysis: Understanding Channelopathies.] Current Neurology and Neuroscience Reports 2002, 2:61-69.
* 1 2 Federico Micheli, Manuel Fernández Pardal: Neurologia, 2a edició. Editorial Mèdica Panamericana, 2010, ISBN 978-950-06-0084-2. Consultat el 11 març 2012
# Zarétxnaia (Penza)

* Per a altres significats, vegeu «Zarétxnaia».
Zarétxnaia (en rus: Заречная) és un poble de l'óblast de Penza, a Rússia. En el cens del 2010 tenia 315 habitants.
# Tinnís

Tinnís (àrab: ﺗﻨﻴﺲ, Tinnīs) fou una ciutat portuària egípcia situada al llac Manzala, a la zona del delta del Nil, entre Port Fuad i Damiata, a la governació de Port Saïd. Coneguda antigament com a Tenessos, el 641 les forces àrabs comandades per Amr ibn al-As l'arrabassaren als romans d'Orient.
Durant molt de temps fou un lloc de gran importància estratègica per la seva capacitat d'acollir naus capaces de navegar el riu Nil i, per tant, d'arribar fins al Caire i Assuan, així com pel seu pes econòmic. A l'època de les croades era el tercer port d'Egipte, després d'Alexandria i Damiata, i tenia un paper especialment rellevant en els intercanvis amb Síria i Itàlia. Era un centre de manufactura i comerç del lli i la llana, fins a tal punt que les autoritats egípcies hi obriren un tiraz que, entre altres productes, fabricava cada any la preciosa kiswa emprada per cobrir la Kaba de la Meca.
La pesca era la font d'aliment principal dels seus habitants.
La població de la ciutat restà majoritàriament cristiana. El viatger ismaïlita Nasir Khusraw esmentà la presència de 50.000 cristians, incloent-hi coptes i melquites, quan visità Tinnís durant l'època fatimita (1048).
El 1177 fou saquejada per una flota del Regne de Sicília.
La persecució per part de les autoritats musulmanes, que destruïren desenes d'esglésies, alimentà l'emigració dels cristians.
Es convertí en un objectiu preuat dels croats, que esperaven conquerir-la per facilitar la supervivència dels estats croats d'Ultramar amb la conquesta del «punt feble» musulmà al sud de Terra Santa. Per aquest motiu, el soldà aiúbida al-Kàmil ibn al-Àdil (nebot de Saladí) feu arrasar Tinnís el 1127.
No quedà cap rastre de l'antiga prosperitat de la ciutat, fins a tal punt que el 1326 el viatger Ibn Battuta es referia a Tinnís com un lloc completament erm.

## Referències

* ↑ «TINNĪS» (en francès). DOI: 10.1163/9789004206106_eifo_com_1227. [Consulta: 20 desembre 2021].
# Casa Paulet

Casa Paulet és una casa d'Arties, del municipi de Naut Aran (Vall d'Aran) inclosa en l'Inventari del Patrimoni Arquitectònic de Catalunya.

## Descripció

Casal d'època renaixentista (s.XVI) (l'obra és datada entre els anys 1549 i el 1568 segons la llinda de la porta exterior). De planta rectangular i dimensions considerables, composta de planta baixa, dos pisos i humeral. Conserva el típic coronament esgraonat del capcer i aixopluga una coberta de doble vessant, d'encavallades de fusta i teulada de llicorella. La façana lateral, però, sembla indicar que en origen tenia només dues plantes. Cantonades reforçades i obertures de fàbrica. A part d'una espitllera de fàbrica que a més de motllures tallades a bisell i sanefetes extradossades que acaben en angle recte, incorporen ornamentació en les bases de bandes o de sogues.
Finestres:
El més destacable són els notables finestrals amb les motllures treballades. Dues de les finestres de la façana que dona al carrer Major són amb el mainell i el travesser de pedra. Al costat tenen, una dos relleus encastats al mur amb caps humans de tipus grotesc; i l'altra un escut heràldic amb motius diversos (barres en el panell 2 i 3, escacs i estels) al capdamunt. A la façana principal hi ha una tercera finestra amb el marc esculpit de pedra. Sobre el portal d'entrada, al pati, hi ha una llinda datada el 1561.

## Història

Tot i que les avingudes del riu Valarties han estat importants al llarg dels segles, Çò de Paulet sempre s'ha mantingut ferma en primera línea. En els comptes de Vielha compareix un pagament a mossèn Paulet de Sanjun pel censal de Sant Jaume (1564), notícia doblement interessant perquè relaciona ambdues esglésies amb el possible fundador que donà nom a la casa. Vinculada als Arjò d'Artíes, en el segle xviii fou bressol de destacats eclesiàstics de la Val, com ara dos germans jesuïtes (ambdós versats en lletres, i un d'ells amb fama de sant), així com fra Ambrosi d'Arties caputxí, dues o tres vegades provincial a Catalunya (Qüestionari de Francisco de Zamora). Al trànsit al segle xix compareix en els llibres parroquials el reverend Francesc Arjò de Paulet, porcioner d'Artíes i ecònom de Carrotja en l'arquebisbat de València.

## Referències

* 1 2 3 4 «Casa Paulet». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Nagata Kabi

Nagata Kabi (永田カビ, Nagata Kabi, nascuda el 28 de maig de 1987) és una artista manga japonesa, autora de Sabishisugite Rezu Fūzoku ni Ikimashita Repo (en català: La meva experiència lesbiana amb la solitud)
Nagata ha estat dibuixant des que recorda. No obstant això, no va començar a llegir manga fins a 4t de primària amb el manga esportiu Slam Dunk de Takehiko Inoue. Posteriorment, va començar a llegir altres sèries de manga Shükan Shōnen Jump, essent el manga samurai Rurouni Kenshin,de Nobuhiro Watsuki, el seu favorit durant l'educació secundària.

## Obres
### Sabishisugite Rezu Fūzoku ni Ikimashita Repo (La meva experiència lesbiana amb la solitud)

Nagata va publicar per primera vegada La meva experiència lesbiana amb la solitud al lloc web japonès Pixiv abans que la seva versió revisada fos publicada com a volum imprès el 2016. Aquest manga autobiogràfic tracta sobre els problemes de salut mental de Nagata i la seva homosexualitat. Va establir l'estil visual característic de Nagata, de dibuixos en blanc i negre amb tons de pantalla rosa.

### Hitori kōkan nikki (El meu diari d'intercanvi solitari)

La seqüela de La meva experiència lesbiana amb la solitud, El meu diari d'intercanvi solitari (japonès: 一人交換日記, Hitori kōkan nikki), es va publicar en japonès més tard el mateix any, 2016, i en anglès el 2018. Tot i que continua explorant els temes de La meva experiència lesbiana amb la solitud, El meu diari d'intercanvi solitari es basa en el concepte d'entrades al diari personal, o bé cartes que Nagata intercanvia amb el seu jo del passat i del futur. El seu segon volum, titulat El meu diari d'intercanvi solitari 2 (一人交換日記2, Hitori kōkan nikki 2) es va publicar en japonès el 2017 i en anglès el 2019.

### Genjitsu tōhi shitetara boroboro ni natta hanashi (La meva fugida alcohòlica de la realitat)

La meva fugida alcohòlica de la realitat (現実逃避してたらボロボロになった話, Genjitsu tōhi shitetara boroboro ni natta hanashi, literalment "una història de trencament quan vaig escapar de la realitat"), és la quarta entrega de la sèrie dell manga autobiogràfic de Nagata. Tracta de l'alcoholisme i l'hospitalització de Nagata. El manga es va estrenar al Japó el 2019.

## Premis

El 2018, Sabishisugite Rezu Fūzoku ni Ikimashita Repo va guanyar tant el premi Harvey al millor manga i el Premi Anime Crunchyroll al millor manga.

## Referències

* ↑ «@gogatsubyyyo» (en japanese), 06-10-2018. «通知オフにしてるのに何故かリプ通知1件来たんだけど　誕生日は1987/5/28です»
* 1 2 Sena Kondo. «Being a manga artist was my calling - Interview with Kabi Nagata». PixiVision, 31-12-2016.
* ↑ Hans Rollmann. «Nagata Kabi's 'My Solo Exchange Diary' and the Alienated Self». PopMatters, 16-08-2018.
* ↑ «Seven Seas Licenses Nagata Kabi's MY ALCOHOLIC ESCAPE FROM REALITY Manga». Seven Seas Entertainment, 24-04-2020.
* ↑ MacDonald, Heidi. «2018 Harvey Award Winners Announced». Comics Beat, 06-10-2018.
* ↑ Loveridge, Lynzee. «Made in Abyss, My Hero Academia Win Big at Crunchyroll's Anime Awards». Anime News Network, 25-02-2018. Arxivat de l'original el 2018-02-25. [Consulta: 25 febrer 2018].
# Paràmetre (informàtica)

En Ciències de la computació, un argument o paràmetre és una variable que pot ser rebuda per una rutina o subrutina. Una subrutina usa els valors assignats als seus arguments per alterar el seu comportament en temps d'execució. La major part dels llenguatges de programació poden definir subrutines que accepten zero o més arguments.

## Pas d'arguments

Hi ha cinc formes de passar un argument a una funció (subrutina) o procediment: per valor, per referència, per resultat, per valor-resultat i per nom.

### Pas per valor

El pas de paràmetres per valor consisteix a copiar el contingut de la variable que volem passar a altres variables dins l'àmbit local de la subrutina, consisteix doncs a copiar el contingut de la memòria de l'argument que es vol passar a una altra adreça de memòria, corresponent a l'argument dins de l'àmbit d'aquesta subrutina. Es tindran dos valors duplicats i independents, de manera que la modificació d'un no afecta a l'altre.

### Pas per referència

El pas de paràmetres per referència consisteix a proporcionar a la subrutina a la qual se li vol passar l'argument l'adreça de memòria de la dada. En aquest cas es té un únic valor referenciat (o apuntat) des de dos punts diferents, el programa principal i la subrutina a la qual se li passa l'argument, de manera que qualsevol acció sobre el paràmetre es realitza sobre la mateixa posició de memòria.

### Pas per valor resultat

És un tipus poc usat en els llenguatges de programació actuals. Es basa en el fet que dins de la funció es treballa com si els arguments haguessin estat passats per valor però en acabar la funció els valors que tinguin els arguments seran copiats a les variables que pertanyien.
Aquest tipus pot ser simulat en qualsevol llenguatge que permeti el pas de valors per referència de la forma:
Tal com indica l'exemple de simulació de valor-resultat, l'ordre de còpia depèn del compilador, la qual cosa implica que aquesta funció pugui donar resultats diferents segons el compilador usat.

## Exemple de diferències entre els diferents passos de paràmetres

Aquí s'exposen uns exemples que demostren les diferències d'aquests tipus:
* Arguments passats per valor: a = 0
* Arguments passats per referència a = 3
* Arguments passats per valor-resultat:
** Si el compilador copia els resultats de dreta a esquerra: a = 1
** Si el compilador copia els resultats d'esquerra a dreta: a = 2

## Vegeu també

* Variable
Viccionari
# Zarétxie (Vladímir)

* Per a altres significats, vegeu «Zarétxie».
Zarétxie (en rus: Заречье) és un poble de l'óblast de Vladímir, a Rússia, segons el cens del 2010 tenia 292 habitants. Pertany al districte de Kirjatx.

## Referències

* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Puig de Passaduc

El Pic de Passaduc és una muntanya de 2.321,2 metres d'altitud del límit dels termes de les comunes de Censà i Oleta i Èvol, totes dues de la comarca del Conflent, a la Catalunya del Nord.
És a la zona nord-oest del terme d'Oleta i Èvol i a la nord-est de la de Censà. És al nord-oest del Puig d'Escotó i del Roc Foradat, i al sud-oest del Gorg Negre.
És una muntanya freqüentada per les rutes excursionistes dels voltants de Noedes i Orbanyà.

## Bibliografia

* Becat, Joan. «103 - Oleta i Èvol i 140 - Sansà». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Censà i Oleta». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Puig de Passaduc en els ortofotomapes de l'IGN
# Mas Lloet de Baix

El Mas Lloet de Baix és una masia de Castellví de la Marca (Alt Penedès) inclosa a l'Inventari del Patrimoni Arquitectònic de Catalunya.

## Descripció

És un edifici aïllat compost de planta baixa i dos pisos, amb façana de composició simètrica i coberta a dues aigües. Obertures d'arc rebaixat motllurat amb decoracions d'elements florals i fulles d'acant estilitzades i galeria superior d'arcs de mig punt sobre fines columnes ornamentades amb espirals, capitells vegetals i balaustres. Coronament de línies ondulades i línies de separació de pisos. Masoveria més antiga adossada, composta de planta baixa, pis i teulada a dues aigües.
Segons testimoni verbal dels habitants, va ser construïda l'any 1911.

## Referències

* 1 2 «Mas Lloet de Baix». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Caràcter de control

Un caràcter de control és, en l'àmbit de la informàtica, un caràcter no imprimible que serveix per a ús intern de l'ordinador, per exemple per controlar un dispositiu específic, indicar el valor nul (NULL)
Hi ha caràcters de control que no existeixen en aquesta taula PE: final de línia (EOL, sigles en anglès de final de línia = End Of Line ) o final de fitxer (EOF, sigles en anglès de final de fitxer = End Of File ).
A continuació es mostra la taula de caràcters de control del codi ASCII
| Binari | Decimal | Hex | Abreviatura | Repro | AT | Nom/Significat |
| 0000 0000 | 0 | 00 | NUL | ␀ | ^ | Caràcter Nul |
| 0000 0001 | 1 | 01 | SOF | ␁ | ^A | Inici de Capçalera |
| 0000 0010 | 2 | 02 | STX | ␂ | ^B | Inici de Text |
| 0000 0011 | 3 | 03 | ETX | ␃ | ^C | Fi de Text |
| 0000 0100 | 4 | 04 | EOT | ␄ | ^D | Fi de Transmissió |
| 0000 0101 | 5 | 05 | ENQ | ␅ | ^I | Enquiry |
| 0000 0110 | 6 | 06 | ACK | ␆ | ^F | Acknowledgement |
| 0000 0111 | 7 | 07 | BEL | ␇ | ^G | Timbre |
| 0000 1000 | 8 | 08 | BS | ␈ | ^H | Retrocés |
| 0000 1001 | 9 | 09 | HT | ␉ | ^I | Tabulació horitzontal |
| 0000 1010 | 10 | 0A | LF | ␊ | ^J | Line feed |
| 0000 1011 | 11 | 0B | VT | ␋ | ^K | Tabulació Vertical |
| 0000 1100 | 12 | 0C | FF | ␌ | ^L | Form feed |
| 0000 1101 | 13 | 0D | CR | ␍ | ^M | Carriage return |
| 0000 1110 | 14 | 0E | SO | ␎ | ^N | Shift Out |
| 0000 1111 | 15 | 0f | SI | ␏ | ^O | Shift In |
| 0001 0000 | 16 | 10 | DLE | ␐ | ^P | Data Link Escape |
| 0001 0001 | 17 | 11 | DC1 | ␑ | ^Q | Device Control 1 - oft. XON |
| 0001 0010 | 18 | 12 | DC2 | ␒ | ^R | Device Control 2 |
| 0001 0011 | 19 | 13 | DC3 | ␓ | ^S | Device Control 3 - oft. XOFF |
| 0001 0100 | 20 | 14 | DC4 | ␔ | ^T | Device Control 4 |
| 0001 0101 | 21 | 15 | NAK | ␕ | ^U | Negative acknowledgement |
| 0001 0110 | 22 | 16 | SYN | ␖ | ^V | Synchronous Idle |
| 0001 0111 | 23 | 17 | ETB | ␗ | ^W | End of Trans. Block |
| 0001 1000 | 24 | 18 | CAN | ␘ | ^X | Cancel |
| 0001 1001 | 25 | 19 | EM | ␙ | ^I | End of Medium |
| 0001 1010 | 26 | 1A | SUB | ␚ | ^Z | Substitute |
| 0001 1011 | 27 | 1B | ESC | ␛ | ^ [ or ESC | Escape |
| 0001 1100 | 28 | 1C | FS | ␜ | ^\ | File Separator |
| 0001 1101 | 29 | 1D | GS | ␝ | ^] | Group Separator |
| 0001 1110 | 30 | 1E | RS | ␞ | ^^ | Record Separator |
| 0001 1111 | 31 | 1F | US | ␟ | ^_ | Unit Separator |
| 0111 1111 | 127 | 7F | L' | ␡ | ^?, Delete, or Backspace | Delete |

## Vegeu també

* BCD
* Marca d'esquerra a dreta
* EBCDIC
* Unicode
* ANSI X3.64
* UTF-8
* UTF-16
# Nibok

Nibok és un districte de Nauru (república insular d'Oceania situada a la part meridional de l'oceà Pacífic).
Està ubicat al l'oest de l'illa, amb una superfície d'1,6 km² i una població de 460 habitants.

## Vegeu també

* Divisions administratives de Nauru
# Zarítxia (Crimea)

* Per a altres significats, vegeu «Zarétxie».
Zarítxia (en ucraïnès: Заріччя, en rus: Заречье, Zarétxie) és un poble de la República Autònoma de Crimea a Ucraïna, que el 2014 tenia 779 habitants. Pertany al districte de Nijniohirski.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 30 maig 2017].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 30 maig 2017].
# Procatopus aberrans

Procatopus aberrans és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 5,5 cm de longitud total.

## Distribució geogràfica

Es troba a Àfrica: Camerun i sud de Nigèria.

## Referències

* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Aranyera caranua

El aranyera caranua (Arachnothera clarae) és un ocell de la família dels nectarínids (Nectariniidae).

## Hàbitat i distribució

Habita boscos i zones de matoll a les terres baixes de les Illes Filipines de Luzon, Samar, Leyte i Mindanao.

## Referències

* ↑ «Aranyera caranua». Cercaterm. TERMCAT, Centre de Terminologia. Rev. 15/12/2021(català)
# Carlos Loyzaga

Carlos Loyzaga (Manila, 29 d'agost de 1930 - San Juan, 27 de gener de 2016), conegut també com a "Caloy", va ser un jugador de bàsquet filipí que va obtenir la medalla de bronze després de participar en el Campionat Mundial de Bàsquet de Rio de Janeiro, Brasil, el 1954. Fins avui és considerat un dels millors esportistes del seu país i del continent asiàtic, en la qual ha fet història d'aquesta disciplina esportiva.

## Fites

Com a judador:
NCAA
* 1951 NCAA Basketball Champions (San Beda College)
* 1952 NCAA Basketball Champions (San Beda College)
* 1955 NCAA Basketball Champions/Zamora Cup Retirement Red Lions San Beda College)
MICAA
* 1954 National Basketball Champions (YCO Painters)
* 1955 National Basketball Champions (YCO Painters)
* 1956 National Basketball Champions (YCO Painters)
* 1957 National Basketball Champions (YCO Painters)
* 1958 National Basketball Champions (YCO Painters)
* 1959 National Basketball Champions (YCO Painters)
* 1960 National Basketball Champions (YCO Painters)
* 1964 MICAA Champions (YCO Painters)
Selecció de bàsquet de les Filipines
* 1951 Asian Games champions
* 1952 Olympic Games, ninth place
* 1954 Asian Games champions
* 1954 FIBA World Championship bronze medalist
** FIBA World Championship All-Star Mythical Five (1954)
* 1956 Olympic Games, seventh place
* 1958 Asian Games champions
* 1959 FIBA World Championship, eighth place
* 1960 FIBA Asia Championship champions
** FIBA Asia Championship All-Star Mythical Five (1960)
* 1962 Asian Games champions
* 1963 FIBA Asia Championship champions
Com a entrenador:
* 1967 FIBA Asia champions
* 1968 Olympic Games, 13th place

## Publicacions

* Bocobo, Christian and Celis, Beth, "Legends and Heroes of Philippine Basketball", (Filipines, 2004)
* Dela Cruz, Juan, "Book of Pinoy Facts and Records", (National Bookstore, Mandaluyong City, Filipines, 2004)

## Referències

* ↑ Alinea, Eddie G. «Carlos Loyzaga: Philippine basketball’s ‘Great Difference’» (en anglès). The Manila Times, 29-08-2017. [Consulta: 25 octubre 2021].
* ↑ Rene Saguisag. «Rene Saguisag on Caloy Loyzaga: 'The Big Difference' simply the best ever». Interaksyon, 04-04-2012. Arxivat de l'original el 7 d'abril 2012. [Consulta: 12 abril 2016].

## Enllaços externs

* Basketball-reference.com
* Sports.enquirer.com
* Philstar.com
* Gameface.ph Arxivat 2017-12-03 a Wayback Machine.
# Nicolau I d'Alexandria

Nicolau I d'Alexandria va ser patriarca Ortodox d'Alexandria de l'any 1210 al 1243.
Encara que hi havia hagut el Gran Cisma d'Orient que separava les esglésies Catòlica i Ortodoxa, va mantenir contactes amb el papa Innocenci III, que el va convidar a participar al Quart concili de Laterà. Nicolau va enviar un parent seu, diaca, que el va representar.
Després del setge de Damiata per la Cinquena Croada, els cristians van patir terribles persecucions i tortures per part dels àrabs com a represàlia. El patriarca Nicolau va esperar en va l'ajuda del papa de Roma Honori III a qui havia escrit explicant-li la situació. Va morir extremadament pobre.

## Referències

* ↑ «Nicholas I (1210-1243)». Previous patriarchs. Patriarchate of Alexandria. [Consulta: 16 setembre 2023].